open-index/open-wikipedia-markdown huggingface dataset:
Marc Bonel

**Marc Bonel**, (10. joulukuuta 1911 Pariisi – 11. toukokuuta 2002 Saint-Antonin-Noble-Val, Midi-Pyrénées) oli ranskalainen harmonikansoittaja, joka tuli tunnetuksi laulajatar Édith Piafin haitaristina. Bonel oli uransa alkuvaiheessa säestämässä muun muassa Mistinguettia ja Fernandelia. Heidän jälkeen Bonel siirtyi Piafin hanuristiksi. Marc Bonel oli naimisissa Danielle Bonelin kanssa.

Bonel kuoli Midi-Pyrénées’n hallintoalueella pienessä Saint-Antonin-Noble-Valin kylässä sairauden jälkeen 90-vuotiaana.

## Lähteet
Faro della Vittoria

**Faro della Vittoria** (suom. 'Voiton majakka') on sotamuistomerkki, joka on rakennettu Italian voitettua ensimmäisen maailmansodan. Veistos esittää Victoria-jumalatarta pitelemässä soihtua kädessään. Veistos painaa noin 25 tonnia ja se on 26,5 metriä korkea. Veistoksen patsas on 18,50 metriä korkea ja veistoksen alusta on 8 metriä. Veistos on valmistettu pronssista ja sen alusta on graniittia. Veistoksen valmisti italialainen kuvanveistäjä Edoardo Rubino. Veistos valmistui vuonna 1928. Veistos sijaitsee Torinon kaupungissa Piemonten hallintoalueella Torinon metropolikaupungissa Italiassa.
Athanasius Atule Usuh

**Athanasius Atule Usuh** (2. toukokuuta 1942 Mbagen – 14. heinäkuuta 2016) oli nigerialainen roomalaiskatolinen piispa. Hänet vihittiin papiksi Makurdin hiippakuntaan 19. joulukuuta 1971 ja nimitettiin sen koadjuuttoripiispaksi 18. marraskuuta 1987. Piispaksi vihkiminen seurasi 6. tammikuuta 1988. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Giovanni Battista Re. 2. kesäkuuta 1989 Usuhista tuli Makurdin piispa. Hän jäi eläkkeelle 28. maaliskuuta 2015.

## Lähteet
Dina Manfredini

**Dina Manfredini** (4. huhtikuuta 1897 Italia – 17. joulukuuta 2012 Iowa) oli italialais-amerikkalainen henkilö, josta tuli kahdeksi viikoksi maailman vanhin ihminen Besse Cooperin kuoltua 4. joulukuuta 2012. Manfredini kuoli 115 vuoden ja 257 päivän iässä 17. joulukuuta 2012.

Hän syntyi Italiassa Pievepelagossa, Emilia-Romagnassa ja hän muutti Yhdysvaltoihin Iowaan vuonna 1920 aviomiehensä kanssa. Toisessa maailmansodassa Manfredini työskenteli ammustehtaassa. Hänestä tuli Italian vanhin ihminen Venere Pizzinaton kuoltua 2. elokuuta 2011 ja vanhimmaksi elänyt italialainen 13. joulukuuta 2011. Manfredini oli myös toiseksi viimeinen vahvistettu elossa oleva henkilö, joka on syntynyt vuonna 1897.

Manfredinin jälkeen maailman vanhin elossa oleva ihminen oli japanilainen Jiroemon Kimura.

## Lähteet
Attilio Calatroni

**Attilio Calatroni** (s. 18. heinäkuuta 1950 Brescia) on italialainen entinen miekkailija. Hän kilpaili vuoden 1976 kesäolympialaisissa Montrealissa ja oli siellä mukana saamassa hopeaa floretin joukkuekilpailussa.

## Lähteet
Basarabeascan piiri

**Basarabeascan piiri** () on hallintopiiri (*raion*) Moldovan eteläosassa. Piirin hallintokeskus on Basarabeasca. Basarabeasca on Moldovan rautateiden risteysasema ja raja-asema maan eteläosissa. Siellä on myös paikallistien raja-asema Ukrainan Odessan alueelle mentäessä.

Piirin pinta-ala on 660 km2, ja arvioitu väkiluku vuoden 2014 alussa oli 29&nbsp;200. Piirin väkiluku on pysynyt likimain ennallaan vuodesta 2004, mutta sitä ennen, Neuvostoliiton hajoamisen jälkeen väki väheni runsaalla parilla tuhannella (31&nbsp;612 as., vuonna 1989).

## Lähteet

## Aiheesta muualla

*Piirin sivut
Bricenin piiri

**Bricenin piiri** () on hallintopiiri (*raion*) Moldovan luoteisosassa. Piirin hallintokeskus on Briceni.

Piirin pinta-ala on 810 km2, ja arvioitu väkiluku vuoden 2011 alussa oli 75&nbsp;300.

## Lähteet

## Aiheesta muualla
Cahulin piiri

**Cahulin piiri** () on hallintopiiri (*raion*) Moldovan eteläosassa. Piirin hallintokeskus on Cahul, joka on eteläisen Moldovan tärkeimpiä kaupunkeja.

Piirin eteläreunalla, Romanian ja Ukrainan rajojen välisellä alueella Tonavan ja Prutjoen haarassa, sijaitsee Giurgiulești, Moldovan tärkein satamapaikkakunta.

Piirin pinta-ala on 800 km2, ja arvioitu väkiluku vuoden 2011 alussa oli 124&nbsp;800.

## Lähteet

## Aiheesta muualla
Pulakapina

**Pulakapina** on vuonna 1977 ensi-iltansa saanut Mikko Niskasen ohjaama suomalainen elokuva. Se kuvaa vuonna 1932 tapahtuneen Nivalan konikapinan tapahtumia.

## Tuotanto
Elokuva perustuu Lempi Linnan romaaniin *Konikapina* vuodelta 1965 ja Niskasen omiin asianosaisten haastatteluihin. Romaanista oli jo tehty kaksi näyttämösovitusta, joita oli esitetty Närpiössä vuosina 1974–1976 sekä 1975–1976 Nivalassa. Elokuvasovituksen Niskanen kirjoitti yhdessä Tapio Suomisen kanssa.

*Pulakapina* oli Niskasen tuotantoyhtiön Käpy-Filmin (myöhemmin Käpy-Studio) ensimmäinen pitkä elokuva. Se sai tukea yli miljoonaan markkaan nousseille tuotantokuluille opetusministeriöltä 450&nbsp;000 markkaa ja Suomen elokuvasäätiöltä 115&nbsp;000 markkaa.

Kuvaukset tapahtuivat pääosin alkuperäisillä tapahtumapaikoilla.

## Vastaanotto
Elokuva sai aikalaiskriitikoilta kiitosta Markku Lehmuskallion kuvauksesta ja Mikko Niskasen roolisuorituksesta mutta moitteita paatoksellisuudesta ja joidenkin kohtausten teatraalisuudesta. *Helsingin Sanomissa* kirjallisuustutkija Vesa Karonen vertasi *Pulakapinaa* kuukautta aiemmin televisiossa ensiensitettyyn minisarjaan *[[Isännät ja isäntien varjot]]*, joka kertoo saman ajan tapahtumista Suomen maaseudulla Pentti Haanpään romaanin pohjalta. Karonen kirjoitti *Pulakapinan* sisältävän paikoin sitä intensiivisyyttä ja aitoa tunnetta, joka minisarjasta jää puuttumaan. Hän kuitenkin harmitteli, ettei Niskasen elokuvassa ole ”alkeellisintakaan yhteiskunnallista erittelyä” vaan tarina jää tunnepohjaisen kiihkeäksi kuvaukseksi vakaan kansan kapinasta pahoja voimia vastaan.

## Näyttelijät

## Lähteet

## Aiheesta muualla
* 
*
Diogo Reesink

**Diogo Reesink** (28. heinäkuuta 1934 Heerlen – 30. toukokuuta 2019) oli alankomaalaissyntyinen, Brasiliassa toiminut roomalaiskatolinen piispa. Hän liittyi fransiskaaneihin 2. helmikuuta 1960 ja sai pappisvihkimyksensä 15. heinäkuuta 1962. Hänet nimitettiin 2. elokuuta 1989 Almenaran hiippakunnan piispaksi, ja piispaksi vihkiminen seurasi 21. lokakuuta. Pääkonsekraattorina toimi Cristiano Portela de Araújo Pena, jota avustivat Serafim Fernandes de Araújo ja Arnaldo Ribeiro.

Reesink sai 25. maaliskuuta 1998 nimityksen Teófilo Otonin piispaksi, jona hän toimi, kunnes jäi eläkkeelle 25. marraskuuta 2009.

## Lähteet
Venäjän Grand Prix

**Venäjän Grand Prix** () oli vuosina 2014–2021 Sotšissa Venäjällä vuosittain järjestetty Formula 1 -sarjan osakilpailu.

Kilpailu ajettiin 5,8 kilometriä pitkällä katuradalla Sotšin olympiapuistossa Adlerskin piirissä. Rata kiertää vuoden 2014 talviolympialaisten kisakylää ja suorituspaikkoja.

Mercedes on voittanut kaikki Venäjän GP-kilpailut. Suomalaisista Venäjän Grand Prix’n ovat voittaneet saksalaisella kilpailulisenssillä ajanut Nico Rosberg vuonna 2016 ja Valtteri Bottas vuosina 2017 ja 2020. Vuoden 2017 voitto oli samalla Bottaksen uran ensimmäinen.

Vuoden 2022 kilpailu oli tarkoitus järjestää 25. syyskuuta, mutta se peruttiin Venäjän hyökättyä Ukrainaan helmikuussa 2022.

## Voittajat
*Punataustaiset kilpailut eivät kuuluneet Formula 1:n MM-sarjaan.*

## Lähteet
*Russia Formula1.com 

### Viitteet
Jet Li: Rise to Honor

**Jet Li: Rise to Honor** on Sony Computer Entertainmentin kehittämä ja julkaisema toimintapeli. Peli julkaistiin Pohjois-Amerikassa  14. helmikuuta ja Euroopassa 8. huhtikuuta 2004 PlayStation 2 -konsolille.

## Pelaaminen
Pelissä ohjataan Kit Yun -nimistä mieshahmoa läpi erilaisten episodien, jotka perustuvat todelliseen maailmaan ja paikkoihin, kuten San Franciscoon ja Hongkongiin. Jokaisessa episodissa pelaajan täytyy selvittää tiensä rakennusten ja esteiden läpi määränpäähän ja taistella vastaantulevia vihollisia vastaan. Vaikka pelissä pääosin kukistetaan vihollisia, silti välillä pelaajalle tulee vastaan kohtia, joissa täytyy hiiviskellä ja nujertaa vartijoita toisten huomaamatta. Välillä tulee vastaan myös kohtia, joissa täytyy tappaa vihollisia ampuen. Ampumakohtaukset muistuttavat teknisesti *[[Max Payne]]a*.

## Vastaanotto
Peli sai pääosin ristiriitaisen vastaanoton, sillä GameRankings antoi 72 arvostelijan keskiarvosanaksi 68&nbsp;prosenttia ja Metacritic antoi 50&nbsp;arvostelijan keskiarvosanaksi 68/100.

IGN ja GameSpot molemmat yllättyivät pelin tuotantoarvoista ja elokuvamaisuudesta, mutta ne puolestaan pettyivät liian yksinkertaisista ohjausmekanismeista, halvoista pomovastuksista ja pelin lyhyydestä. Eurogamer sanoi pelattavuutta ”tasapainottomaksi ja turhauttavaksi” ja taistelua ”kamalan rajoitetuksi”. GameSpy totesi, että ”kohtauksista tekee liian tylsistyttäviä tylsistyneeltä kuulostava ääninäyttely”. LazyTechGuys totesi pelistä, että ”se testaa (pelaajan) kärsivällisyyttä aivan äärirajoihin asti”.

GamePro antoi pelille täydet viisi pistettä sanoen peliä ja etenkin analogista ohjausmekanismia ”innovatiiviseksi ja hauskaksi”.

## Lähteet
Guire Poulard

**Guire Poulard** (6. tammikuuta 1942 – 9. joulukuuta 2018) oli haitilainen roomalaiskatolinen arkkipiispa. Hänet vihki papiksi Port-au-Princen arkkihiippakuntaan François-Wolff Ligondé 25. kesäkuuta 1972. Hänet nimitettiin Jacmelin hiippakunnan piispaksi 25. helmikuuta 1988. Piispaksi vihkiminen seurasi 15. toukokuuta. Pääkonsekraattorina toimi Paolo Romeo, jota avustivat François-Wolff Ligondé ja Léonard Pétion Laroche.

Poulard sai 9. maaliskuuta 2009 nimityksen Les Cayesin piispaksi ja 12. tammikuuta 2011 Port-au-Princen arkkipiispaksi, joksi hänet asetettiin 26. maaliskuuta.

## Lähteet
Bernardito Cleopas Auza

**Bernardito Cleopas Auza** (s. 10. kesäkuuta 1959) on filippiiniläinen roomalaiskatolinen arkkipiispa. Hänet vihki papiksi Daniel Francis Walsh 29. kesäkuuta 1985. Hänet nimitettiin Suacian titulaariarkkipiispaksi sekä apostoliseksi nuntiukseksi Haitille 8. toukokuuta 2008. Piispaksi vihkiminen seurasi 3. heinäkuuta. Pääkonsekraattorina toimi Tarcisio Bertone, jota avustivat Ivan Dias ja Jean-Louis Pierre Tauran.

## Lähteet
2,5-dikloorifenoli

**2,5-dikloorifenoli** on palava orgaaninen yhdiste, joka normaaliolosuhteissa esiintyy olomuodoltaan värittöminä kiteinä, joilla on tunnusomainen haju. Sen kemiallinen kaava on C6H4Cl2O. 2,5-dikloorifenolista käytetään myös nimiä *2,5-DCP*, *2,5-dikloorihydroksibentseeni* tai *1-hydroksi-2,5-diklooribentseeni*.

2,5-dikloorifenolin moolimassa on 163,0&nbsp;g/mol, sulamispiste 59,0&nbsp;°C, kiehumispiste 211,0&nbsp;°C (99,2 kPa paineessa) ja CAS-numero 583-78-8. Aine liukenee veteen 20&nbsp;°C:n lämpötilassa 0,2 g/100ml. Aine liukenee myös bentseeniin ja on hyvin liukenevaa etanoliin ja dietyylieetteriin. Lyhytaikainenkin altisuminen aineelle voi ärsyttää voimakkaasti silmiä, ihoa ja hengitysteitä. 2,5-dikloorifenoli on myrkyllistä vesieliöille ja se muodostaa palaessaan fosgeenia.

## Katso myös
*2,3-dikloorifenoli
*2,4-dikloorifenoli
*2,6-dikloorifenoli
*3,4-dikloorifenoli
*3,5-dikloorifenoli
* Agent Orange

## Lähteet

## Aiheesta muualla
*
*PubChem: 2,5-dichlorophenol 
*Kyoto Encyclopedia of Genes and Genomes (KEGG): 2,5-Dichlorophenol 
*ChemBlink: 2,5-Dichlorophenol
Attila Hazai

**Attila Hazai** (30. huhtikuuta 1967 Budapest, Unkari – 5. huhtikuuta 2012) oli unkarilainen kirjailija, joka nousi kulttimaineeseen 1997 romaanillaan *Budapesti skizo*. Kaunokirjallisuuden lisäksi hän kirjoitti tietokirjoja, käänsi kirjallisuutta englannista unkariksi, ja hän oli myös jäsenenä underground-yhtyeissä.

Julkisuuteen kerrottiin hänen kuolleen yllättäen traagisissa olosuhteissa, ja saksalainen Focus-lehti on tulkinnut kuoleman itsemurhaksi.

## Lähteet

## Aiheesta muualla
*
Roque Paloschi

**Roque Paloschi** (s. 5. marraskuuta 1956) on brasilialainen roomalaiskatolinen piispa. Hänet vihki papiksi Bagén hiippakuntaan Laurindo Guizzardi 7. joulukuuta 1986. Hänet nimitettiin Roraiman hiippakunnan piispaksi 18. toukokuuta 2005, ja hänet konsekroi 17. heinäkuuta Jayme Henrique Chemello, jota avustivat Luiz Soares Vieira ja Laurindo Guizzardi.

## Lähteet
Stefano Simoncelli

**Stefano Simoncelli** (12. marraskuuta 1946 Grottaferrata – 20. maaliskuuta 2013) oli italialainen miekkailija. Hän kilpaili floretilla. Hän osallistui yksilö- ja joukkuekilpailuihin sekä kesäolympialaisissa 1972 Münchenissä että kesäolympialaisissa 1976 Montrealissa; Montrealissa hän oli mukana saamassa hopeaa joukkuekilpailussa. Hänen lapsensa Luca ja Marta Simoncelli jatkoivat isänsä jalanjäljissä menestyksekkäinä miekkailijoina. Simoncelli menehtyi pitkän sairauden uuvuttamana.

## Lähteet
Giovanni Battista Coletti

**Giovanni Battista Coletti** (s. 8. joulukuuta 1948 Treviso) on italialainen entinen miekkailija. Hän kilpaili vuoden 1976 kesäolympialaisissa Montrealissa ja oli mukana saamassa floretin joukkuekilpailussa hopeaa. Lisäksi hän oli siellä mukana sijoittumassa kalvan joukkuekilpailussa seitsemänneksi.

## Lähteet
Spey

**Spey** (gaeliksi *Uisge Spè*) on joki Skotlannissa. Se laskee Pohjanmeressä sijaitsevaan Moray Firthin lahteen. Jokialue, Speyside, on Skotlannin tunnetuimpia viskintuotannon keskuksia.

## Vapaa-aika
Speyjoki on suosittu kalastuskohde, mistä saadaan saaliiksi muun muassa lohta ja taimenta. Joki on myös suosittu melontakohde.

## Lähteet

## Aiheesta muualla
Yokohama Landmark Tower

**Yokohama Landmark Tower** (, ) on Japanin toiseksi korkein pilvenpiirtäjä ja neljänneksi korkein rakennelma. Rakennus on 296,3 metriä korkea ja siinä on 70 kerrosta. Rakennus maksoi noin 270 miljardia japanin jeniä (noin 2,5 miljardia euroa). Pilvenpiirtäjän rakentaminen aloitettiin vuonna 1990 ja pilvenpiirtäjä valmistui vuonna 1993. Jokohaman kaupungissa Japanissa sijaitsevan rakennuksen omistaa Mitsubishi Estate Co.

Rakennuksen tiloissa on viiden tähden luksushotelli, jossa on 603 huonetta. Rakennuksessa on myös useita kauppoja ja ravintoloita. Osa rakennuksesta on toimistokäytössä. Yokohama Landmark Towerissa on maailman toiseksi nopein hissijärjestelmä. Maailman nopein hissijärjestelmä on Taipei 101:ssä. 

## Lähteet

## Aiheesta muualla
Joseph Serge Miot

**Joseph Serge Miot** (23. marraskuuta 1946 – 12. tammikuuta 2010) oli haitilainen roomalaiskatolinen arkkipiispa. Hänet vihki papiksi Jérémien hiippakuntaan Rémy Augustin 4. heinäkuuta 1975. Hänet nimitettiin Port-au-Princen koadjuuttoriarkkipiispaksi 29. heinäkuuta 1997. Piispaksi vihkiminen seurasi 12. lokakuuta. Pääkonsekraattorina toimi Christophe Pierre, jota avustivat François Gayot ja François-Wolff Ligondé.

Miotista tuli Port-au-Princen arkkipiispa 1. maaliskuuta 2008. Hän kuoli Haitin maanjäristyksessä 2010.

## Lähteet
Christophe Pierre

**Christophe Pierre** (s. 30. tammikuuta 1946 Rennes) on ranskalainen katolinen arkkipiispa ja Pyhän istuimen diplomaatti. Hänet vihki papiksi Paul Joseph Marie Gouyon 5. huhtikuuta 1970, ja hänet nimitettiin Gunelan titulaariarkkipiispaksi sekä apostoliseksi nuntiukseksi Haitille 12. heinäkuuta 1995. Piispaksi vihkiminen seurasi 24. syyskuuta. Pääkonsekraattorina toimi Angelo Sodano, jota avustivat Gouyon ja Jacques André Marie Jullien.

Pierre sai 10. toukokuuta 1999 nimityksen apostoliseksi nuntiukseksi Ugandaan ja 22. maaliskuuta 2007 Meksikoon.

## Lähteet
Leif Högström

**Leif Nils Oskar Högström** (s. 4. heinäkuuta 1955 Enskede) on ruotsalainen entinen miekkailija. Hän oli mukana voittamassa kalvan joukkuekilpailussa kultaa kesäolympialaisissa 1976 Montrealissa. Hän kilpaili vielä kesäolympialaisissa 1980 Moskovassa ja sijoittui siellä joukkueineen kalvalla viidenneksi.

## Lähteet
Rafael Morales Duque

**Rafael Morales Duque** (7. syyskuuta 1929 – 7. tammikuuta 2021) oli kolumbialainen fransiskaani. Hänet vihittiin papiksi 13. heinäkuuta 1958 ja nimitettiin Guapin apostolisen prefektuurin prefektiksi 5. toukokuuta 1994. Hän erosi tehtävistään 13. helmikuuta 2001.

## Lähteet
PhinDeli Town Buford

**PhinDeli Town Buford**, aik. **Buford** on yhden asukkaan kunnallishallinnoton alue Yhdysvaltojen osavaltiossa Wyomingissa. Siellä on kauppa, huoltoasema ja hylätty koulu.

Buford on perustettu 1866 ja enimmillään sen asukasluku oli noin 2&nbsp;000. Kylää asuttivat pääasiassa rautatietyöläiset. Nimensä kylä on saanut kenraali John Bufordilta. Bufordin nykyinen ainoa asukas Don Sammons muutti kaupunkiin vaimonsa kanssa 1980. Hän on asunut kaupungissa yksin vuodesta 2007 lähtien.

Sammons osti Bufordin itselleen vuonna 1992. Vuonna 2012 hän myi sen huutokaupassa vietnamilaiselle sijoittajalle 900&nbsp;000 dollarilla. Ostettuaan paikkakunnan hän muutti sen nimen mukaan *PhinDeli Town Buford*.

## Lähteet
Paolo Gillet

**Paolo Gillet** (8. heinäkuuta 1929 Rooma – 5. tammikuuta 2026 Rooma) oli italialainen roomalaiskatolinen piispa. Hänet vihittiin papiksi 19. syyskuuta 1953 ja nimitettiin Albanon suburbikaarisen hiippakunnan vihkipiispaksi sekä Germa in Galatian titulaaripiispaksi 7. joulukuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.

Gillet jäi eläkkeelle 22. helmikuuta 2005.

## Lähteet
Maanalaisella saundilla

**Maanalaisella saundilla** on Lommon ja DJ Kridlokkin yhteisalbumi vuodelta 2005. Se julkaistiin ainoastaan c-kasettina. Kasettia on nykypäivänä vaikkea hankkia mistään ja sen vuoksi Maanalaisella saundilla on yksi harvinaisimpia, etsityimpiä ja kalleimpia julkaisuja suomalaisen rapmusiikin historiassa.

## Kappaleet
# Intro
# Kriipataa kulmilla
# Passaa juntti
# Fukk wit Dizzhit
# Kuuma linja pt. 1
# Flip Yo Hima
# Paskatziit
# Kuuma linja pt. 2
# Nupit Se8
# Ruuvit löysällä
# Jumitus Menulta (Rmx)
# Kop kop kop
# C-4 (Rmx)
# Maanalaisella saundilla
# Mitä nää jäbät tekee
# Kuuma linja pt. 3
# Aivot piippaa blänkkiä
# Lommo kiesis
# Persees pois
# Mikäo meininki
# Kuuma linja pt. 4
# Pysyy kovana (Rmx)
# Hoodtsekk
# Kridlomm
Azawad

**Azawad** on Nigerjoen mutkan pohjoispuolella sijaitsevan Saharan reuna-alueen nimitys. Se käsittää kiinteistä hiekkadyyneistä koostuvan vyöhykkeen, jota paimentolaiset käyttävät kamelien ja lampaiden laiduntamiseen. Alueen konkreettinen sijainti vaihtelee puhujan ja asiayhteyden mukaan. Malin ja Nigerin tuaregikapinalliset ovat käyttäneet Azawadia tavoittelemansa Saharan tuaregitasavallan nimenä. Toisinaan se tarkoittaa samaa kuin Azawagh.

Libyan sisällissodasta palanneiden sotilaiden ja saatujen aseiden avulla ja meneillään ollutta vallankaappausta hyödyntäen Pohjois-Malin tuaregit aloittivat alkuvuodesta 2012 kapinan, jonka seurauksena tuaregit ja heidän kanssaan taistelleet islamistit valtasivat Azawadin alueen. Azawadin kansallinen vapautusliike (MNLA) julisti Azawadin itsenäiseksi valtioksi 6. huhtikuuta 2012. Itsenäisyys ei ole saanut tukea kansainvälisesti.

Toukokuun 2012 lopulla MNLA ja islamistien Ansar Dine -ryhmä yhdistyivät päämääränään Azawadin itsenäistyminen. Kesällä islamistit alkoivat hävittää Timbuktun mausoleumeja ja hautausmaita. Tuaregikapinallisten tavoitteena oli sekulaari valtio, mutta islamistit onnistuivat sittemmin syrjäyttämään heidät. Islamistit eivät enää vaadi Azawadille itsenäisyyttä, vaan tavoittelevat tiukan islamilaisen lain soveltamista koko Malissa.

## Lähteet
Raimundo Revoredo Ruiz

**Raimundo Revoredo Ruiz** (28. joulukuuta 1927 Lima – 1. joulukuuta 2021) oli perulainen roomalaiskatolinen piispa. Hänet vihittiin lasaristien papiksi 29. kesäkuuta 1950 ja nimitettiin Julin prelaatiksi 25. marraskuuta 1988. Piispaksi vihkiminen seurasi 5. tammikuuta 1989. Pääkonsekraattorina toimi Luigi Dossena, jota avustivat Jesús Mateo Calderón Barrueto ja Augusto Beuzeville Ferro.

Revoredo Ruiz erosi tehtävistään prelaattina 29. toukokuuta 1999.

## Lähteet
Lino Panizza Richero

**Lino Panizza Richero** (s. 14. tammikuuta 1944) on perulainen roomalaiskatolinen piispa. Hänet vihittiin kapusiinien papiksi 1. maaliskuuta 1969 ja nimitettiin Carabayllon hiippakunnan piispaksi 14. joulukuuta 1996. Piispaksi vihkiminen seurasi 2. helmikuuta 1997. Pääkonsekraattorina toimi Augusto Vargas Alzamora, jota avustivat Fortunato Baldelli ja Héctor Miguel Cabrejos Vidarte.

## Lähteet
Ghede

**Ghede** (myös **Gede** tai **Guédé**) tarkoittaa yhtäältä vanhaa haitilaista rakkauden, seksin ja hedelmällisyyden jumalaa sekä toisaalta kuolemaa ja hedelmällisyyttä edustavia esi-isien henkiä ("loa") haitilaisessa voodoossa.

Seksuaalisuuden henkenä Ghede on kursailematon ja rehentelevä nautiskelija, joka kuvataan hienostuneena ja tyylikkäänä.

Loa-hengistä tunnetuimpia on *Paroni ("Baron")*, jolla on kolme ilmentymää: *Paroni Samedi ("Lauantai")*, *Paroni La Croix ("Risti")* ja *Paroni Cimetière ("Hautausmaa")*. Paroni Samedi on ghede-henkien johtaja tai ghede-jumalan ilmentymä, joka johdattaa sielut manalaan ja jolla on valtaa zombeihin. Hänet kuvataan usein tyylikkäänä miehenä, jolla on valkoiset, kalloa muistuttavat kasvot, mustat vaatteet, valkoinen silinterihattu, tummat lasit, suussa savuke ja kädessä pitkä keppi.

Muita ghede-henkiä ovat muun muassa *Ghede Nibo*, hautojen vartija ja nuorena kuolleiden suojelija, sekä *Ghede Ti Malis*, kujeileva ja ruokaa varasteleva henki.

Ghede tavataan usein tienristeyksessä, symbolisesti elävien ja kuolleiden maailmojen kohtauspisteessä, missä ihmiset esittävät hänelle hedelmällisyyteen liittyviä kysymyksiä.

James Bond -elokuvassa Elä ja anna toisten kuolla esiintyi Baron Samedi -niminen, mahdollisesti yliluonnollisia kykyjä omaava pääkonnan apuri, joka muistutti ulkoisesti paljon yllä kuvattua Paroni Samedia.

## Lähteet
*Philip Wilkinson: *Myytit ja legendat ensyklopedia*, ss. 310–311. Readme.fi, 2010.
Martin Drennan

**Martin Drennan** (2. tammikuuta 1944 – 26. marraskuuta 2022 Dublin) oli irlantilainen roomalaiskatolinen piispa. Hänet vihittiin papiksi Ossoryn hiippakuntaan 16. heinäkuuta 1968 ja nimitettiin Dublinin arkkihiippakunnan vihkipiispaksi sekä Aquae Regiaen titulaaripiispaksi 28. toukokuuta 1997. Piispaksi vihkiminen seurasi 21. syyskuuta. Pääkonsekraattorina toimi Desmond Connell, jota avustivat Luciano Storero ja Laurence Forristal.

Drennan sai 23. toukokuuta 2005 nimityksen Galway and Kilmacduaghin piispaksi.

## Lähteet
Eamon Casey

**Eamon Casey** (24. huhtikuuta 1927 Firies – 13. maaliskuuta 2017 Claren kreivikunta) oli irlantilainen roomalaiskatolinen piispa. Hänet vihittiin papiksi 17. kesäkuuta 1951 ja nimitettiin Kerryn hiippakunnan piispaksi 17. heinäkuuta 1969. Piispaksi vihkiminen seurasi 9. marraskuuta. Pääkonsekraattorina toimi Gaetano Alibrandi, jota avustivat Henry Murphy ja Donald J. Herlihy.

Casey sai 21. heinäkuuta 1976 nimityksen Galway and Kilmacduaghin piispaksi, jona hän toimi, kunnes erosi tehtävistään 6. toukokuuta 1992.

## Lähteet
Laurence Forristal

**Laurence Forristal** (5. kesäkuuta 1931 – 10. lokakuuta 2018) oli irlantilainen roomalaiskatolinen piispa. Hänet vihittiin papiksi Ossoryn hiippakuntaan 21. joulukuuta 1955 ja nimitettiin Dublinin arkkihiippakunnan vihkipiispaksi sekä Rotdonin titulaaripiispaksi 3. joulukuuta 1979. Piispaksi vihkiminen seurasi 20. tammikuuta 1980. Pääkonsekraattorina toimi Dermot J. Ryan, jota avustivat Gaetano Alibrandi ja Joseph A. Carroll.

30. kesäkuuta 1981 Forristal sai nimityksen Ossoryn piispaksi, jona hän toimi, kunnes jäi eläkkeelle 14. syyskuuta 2007.

## Lähteet
Séamus Freeman

**Séamus Freeman** (23. helmikuuta 1944 Tipperary – 20. elokuuta 2022 Dublin) oli irlantilainen roomalaiskatolinen piispa. Hänestä tuli pallottiinien jäsen vuonna 1965, ja hänet vihittiin niiden papiksi 12. kesäkuuta 1971. Hän sai 14. syyskuuta 2007 nimityksen Ossoryn piispaksi. Hänet konsekroi 2. joulukuuta Diarmuid Martin, jota avustivat Giuseppe Lazzarotto ja Laurence Forristal.

## Lähteet
Wonderboy

**Wonderboy** on Ray Daviesin kirjoittama ja The Kinks -yhtyeen esittämä kappale vuodelta 1968. Se ei sisälly millekään yhtyeen studioalbumille, vaan julkaistiin pelkästään singlenä. Kappale nousi Britanniassa listasijalle 36, mikä oli yhtyeen huonoin sijoitus neljään vuoteen. Kappale sai kuitenkin kiitosta kriitikoilta.

## Laulun synty

Ray Davies kirjoitti ”Wonderboyn” toisen tyttärensä, Victorian, syntymän aiheuttamassa tunnekuohussa. Davies on myöhemmin pohtinut, olisiko hyvin henkilökohtainen laulu sopinut paremmin soolosingleksi. 

”Wonderboy” äänitettiin tammikuussa 1968 Pye Studiosin kakkosstudiossa, Lontoossa.

## Julkaisu ja vastaanotto

”Wonderboy” ilmestyi Britanniassa singlenä B-puolenaan ”Polly” 5. huhtikuuta 1968. Singlen tuotti Ray Davies itse. Kappale sai kriitikoilta useita positiivisia arvioita. Esimerkiksi New Musical Express totesi; ”Ansaitsee olla suuri hitti – ja tulee olemaan!” Lisäksi The Beatlesin John Lennon pyysi eräällä lontoolaisella klubilla, että sitä soitettaisiin yhä uudelleen ja uudelleen. Kehuista huolimatta ”Wonderboy” ei kuitenkaan myynyt hyvin. Se nousi Record Retailer -listan sijalle 36 säilyen top 40:ssä kaikkiaan viisi viikkoa. New Musical Expressin listalla se pärjäsi hieman paremmin ja nousi sijalle 28. Sen sijaan Melody Makerin listalle single ei noussut lainkaan. Britanniassa ”Wonderboy” oli heikoimmin menestynyt Kinks-single neljään vuoteen. Sen sijaan Alankomaissa se menestyi hyvin pääsemällä listan neljännelle tilalle.

Yhdysvalloissa singlen julkaisi Reprise Records 15. toukokuuta 1968. Se ei saavuttanut sijoitusta Billboardin, Cashboxin tai Record Worldin listoilla.

### Kappaleet

**A-puoli**
#
**B-puoli**
#

### Listasijoitukset

## Lähteet
Miguel José Asurmendi Aramendia

**Miguel José Asurmendi Aramendia** (6. maaliskuuta 1940 Pamplona – 9. elokuuta 2016) oli espanjalainen roomalaiskatolinen piispa. Hänestä tuli salesiaanien jäsen 23. heinäkuuta 1963, ja hänet vihittiin niiden papiksi 5. maaliskuuta 1967. Hän sai 27. heinäkuuta 1990 nimityksen Tarazonan piispaksi, ja piispaksi konsekroinnin suoritti 30. syyskuuta Mario Tagliaferri, jota avustivat Antonio María Javierre Ortas ja Elías Yanes Alvarez.

Asurmendi Aramendia sai 8. syyskuuta 1995 nimityksen Vitorian piispaksi.

## Lähteet
Peter Joseph Connors

**Peter Joseph Connors** (s. 6. maaliskuuta 1937) on australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 23. heinäkuuta 1961. Hänet nimitettiin 30. maaliskuuta 1987 Melbournen vihkipiispaksi ja Temunianan titulaaripiispaksi. Piispaksi vihkimisen suoritti 21. toukokuuta Thomas Francis Little, jota avustivat Ronald Austin Mulkearns ja Joseph Peter O'Connell.

Connors sai 30. toukokuuta 1997 nimityksen Ballaratin piispaksi, joksi hänet asetettiin 23. heinäkuuta. Hän jäi eläkkeelle 1. elokuuta 2012.

## Lähteet
Legend of the Wolf

**Legend of the Wolf** (, *Chin long chuen suet*) on vuonna 1997 ensi-iltansa saanut hongkongilainen toimintaelokuva. Se on toimintanäyttelijänä tunnetun Donnie Yenin ensimmäinen ohjaama elokuva. Hän myös käsikirjoitti elokuvan yhdessä Cub Chinin ja Bill Luin kanssa.

## Rooleissa

## Lähteet
Merja Tynkkynen

**Merja Tynkkynen** on suomalainen mainonnansuunnittelija, jonka esikoisromaani *Valkoinen sohva Rivieralla* ilmestyi vuonna 2003. Hän oli naimisissa kirjailija Harri Nykäsen (1953–2023) kanssa.

Tynkkynen on toiminut copywriterina J. Walter Thompson-, Publicis Törmä- ja Dynamo-mainostoimistoissa.

## Teokset
*

## Lähteet
Erwin Neher

**Erwin Neher** (20. maaliskuuta 1944, Landsberg am Lech, Ylä-Baijeri) on saksalainen biofyysikko.

Hän on saanut yhdessä Bert Sakmannin kanssa vuoden 1991 Nobelin fysiologian tai lääketieteen palkinnon tutkimuksistaan, jotka koskivat yksittäisten ionikanavien toimintaa soluissa.

Neher opiskeli fysiikkaa Münchenissä ja Wisconsinissa, ja väitteli tohtoriksi vuonna 1970. Vuodesta 1983 hän on ollut Max Planck -instituutissa Biofysiikan ja -kemian osaston johtaja.

Hän on ollut Academia Europæan jäsen vuodesta 1989.

## Lähteet
Brown Chapel A.M.E. Church

**Brown Chapel A.M.E. Church** on kirkko joka sijaitsee *Martin Luther Kingin kadun* varrella Selman kaupungissa Alabaman osavaltiossa Amerikan Yhdysvalloissa. Kirkko valmistui vuonna 1908. Vuonna 1997 kirkko pääsi National Historic Landmark -rekisteriin. Kirkon suunnitteli amerikkalainen arkkitehti A. J. Farley.

Vuonna 1965 Brown Chapelissa kokoontui kansalaisoikeusliikkeen aktivisteja ennen lähtöään Selma–Montgomery-marsseille.

## Lähteet
Dimítrios Chondrokoúkis

**Dimítrios ”Dimítris” Chondrokoúkis** (, s. 26. tammikuuta 1988 Amaroúsio) on kreikkalaissyntyinen Kyprosta edustava korkeushyppääjä, sisäratojen maailmanmestari.

Chondrokoúkis sijoittui 12:nneksi alle 18-vuotiaiden MM-kilpailuissa Marrakechissa 2005 ja kuudenneksi alle 20-vuotiaiden MM-kilpailuissa Pekingissä 2006. Alle 20-vuotiaiden EM-kilpailuissa Hengelossa 2007 hän oli neljäs ja alle 23-vuotiaiden EM-kilpailuissa Kaunasissa 2009 12:s. 

Chondrokoúkis oli 2011 viides sekä Pariisin EM-hallikilpailuissa että Daegun MM-kilpailuissa. Hän voitti Euroopan joukkuemestaruuskilpailujen 1. divisioonan kilpailun İzmirissä ja Timanttiliigan kilpailun Zürichissä. 

Chondrokoúkis voitti sisäratojen maailmanmestaruuden Istanbulissa 2012 ennätyksellään 233 cm. Hän voitti samana talvena myös Kreikan hallimestaruuden. Ulkoradoilla hänen ennätyksensä on 232 cm (2011).

Ennen vuoden 2012 Lontoon olympialaisia Chondrokoúkis jäi kiinni stanozolol-steroidin käytöstä. Hän sai kahden vuoden kilpailukiellon, joka päättyi heinäkuussa 2014.

Chondrokoúkis sai Kyproksen edustusoikeuden marraskuussa 2013. Hän voitti Kreikan hallimestaruuden 2015 Kyproksen ennätystuloksella 232. Prahan EM-hallikilpailuissa 2015 hän karsiutui loppukilpailusta. Hän voitti kesällä 2015 Kyproksen-mestaruuden ja sijoittui 11:nneksi Pekingin MM-kilpailuissa. Seuraavana vuonna hän voitti Kyproksen-mestaruuden, oli seitsemäs Amsterdamin EM-kilpailuissa ja kahdestoista Rio de Janeiron olympialaisissa.

## Lähteet
Gerhard Pieschl

**Gerhard Pieschl** (s. 23. tammikuuta 1934 Moravská Třebová, Tšekkoslovakia) on saksalainen roomalaiskatolinen piispa. Hänet vihittiin papiksi Limburgin hiippakuntaan 8. joulukuuta 1961 ja nimitettiin sen vihkipiispaksi sekä Misenumin titulaaripiispaksi 24. elokuuta 1977. Piispaksi vihkiminen seurasi 23. lokakuuta. Pääkonsekraattorina toimi Wilhelm Kempf, jota avustivat Franz Hengsbach ja Walter Kampe.

Pieschl jäi eläkkeelle 15. kesäkuuta 2009.

## Lähteet
Wenceslas Compaoré

**Wenceslas Compaoré** (8. marraskuuta 1934 – 18. kesäkuuta 2023 Ouagadougou, Burkina Faso) oli burkinalainen roomalaiskatolinen piispa. Hänet vihittiin papiksi 8. syyskuuta 1962 ja nimitettiin Mangan hiippakunnan piispaksi 2. tammikuuta 1997. Piispaksi vihkiminen seurasi 18. toukokuuta. Pääkonsekraattorina toimi Jozef Tomko, jota avustivat Jean-Marie Untaani Compaoré ja Anselme Titianma Sanon.

Compaoré jäi eläkkeelle 28. joulukuuta 2010.

## Lähteet
Gabriel Sayaogo

**Gabriel Sayaogo** (s. 9. tammikuuta 1962) on burkinalainen roomalaiskatolinen piispa. Hänet vihittiin papiksi Ouahigouyan hiippakuntaan 13. heinäkuuta 1991 ja nimitettiin Mangan hiippakunnan piispaksi 28. joulukuuta 2010. Piispaksi vihkiminen seurasi 30. huhtikuuta 2011. Pääkonsekraattorina toimi Vito Rallo, jota avustivat Philippe Ouédraogo ja Wenceslas Compaoré.

## Lähteet
Dante Bernini

**Dante Bernini** (20. huhtikuuta 1922 – 27. syyskuuta 2019) oli italialainen roomalaiskatolinen piispa. Hänet vihittiin papiksi 12. elokuuta 1945 ja nimitettiin Albanon suburbikaarisen hiippakunnan vihkipiispaksi sekä Assidonan titulaaripiispaksi 30. lokakuuta 1971. Piispaksi vihkiminen seurasi 8. joulukuuta. Pääkonsekraattorina toimi Luigi Boccadoro, jota avustivat Raffaele Macario ja Franco Costa.

Bernini sai 10. heinäkuuta 1975 nimityksen sekä Velletrin että Segnin hiippakunnan piispaksi ja 20. lokakuuta 1981 Velletri-Segnin piispaksi. 8. huhtikuuta 1982 hänet nimitettiin Albanon piispaksi, jona hän toimi, kunnes jäi eläkkeelle 13. marraskuuta 1999.

## Lähteet
Lorenzo Loppa

**Lorenzo Loppa** (s. 14. heinäkuuta 1947 Segni) on italialainen roomalaiskatolinen piispa. Hänet vihki papiksi Luigi Maria Carli 17. heinäkuuta 1971. Hänet nimitettiin Anagni-Alatrin hiippakunnan piispaksi 28. kesäkuuta 2002. Piispaksi vihkiminen seurasi 22. syyskuuta. Pääkonsekraattorina toimi Camillo Ruini, jota avustivat Paolo Romeo, Francesco Lambiasi ja Andrea Maria Erba.

## Lähteet
Juliusz Paetz

**Juliusz Paetz** (2. helmikuuta 1935 Poznań – 15. marraskuuta 2019 Pleszew) oli puolalainen roomalaiskatolinen arkkipiispa. Hänet vihki papiksi Poznańin arkkihiippakuntaan Antoni Baraniak 28. kesäkuuta 1959. Hänet nimitettiin Łomżan hiippakunnan piispaksi 20. joulukuuta 1982. Piispaksi vihkiminen seurasi 6. tammikuuta 1983. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.

Paetz sai 11. huhtikuuta 1996 nimityksen Poznańin arkkipiispaksi, jona hän toimi, kunnes erosi tehtävistään 28. maaliskuuta 2002.

## Lähteet
Giuseppe Petrocchi

**Giuseppe Petrocchi** (s. 19. elokuuta 1948 Ascoli Piceno) on italialainen roomalaiskatolinen piispa. Hänet vihittiin papiksi 14. syyskuuta 1973 ja nimitettiin Latina-Terracina-Sezze-Privernon hiippakunnan piispaksi 27. kesäkuuta 1998. Piispaksi vihkiminen seurasi 20. syyskuuta. Pääkonsekraattorina toimi Silvano Montevecchi, jota avustivat Domenico Pecile ja Marcello Morgante.

## Lähteet
Francesco Marinelli

**Francesco Marinelli** (10. lokakuuta 1935 – 23. helmikuuta 2024) oli italialainen roomalaiskatolinen arkkipiispa. Hänet vihittiin papiksi 25. maaliskuuta 1961 ja nimitettiin Urbino-Urbania-Sant'Angelo in Vadon arkkipiispaksi 11. maaliskuuta 2000. Piispaksi vihkiminen seurasi 29. huhtikuuta. Pääkonsekraattorina toimi Camillo Ruini, jota avustivat Silvano Montevecchi ja Marcello Morgante. Marinelli asetettiin virkaansa 27. toukokuuta.

Marinelli jäi eläkkeelle 24. kesäkuuta 2011.

## Lähteet
Tadeusz Józef Zawistowski

**Tadeusz Józef Zawistowski** (16. tammikuuta 1930 Sztabin – 1. kesäkuuta 2015) oli puolalainen roomalaiskatolinen piispa. Hänet vihki papiksi Czeslaw Falkowski 3. heinäkuuta 1955, ja hänet nimitettiin Łomżan hiippakunnan vihkipiispaksi sekä Hospitan titulaaripiispaksi 12. toukokuuta 1973. Piispaksi vihkiminen seurasi 29. kesäkuuta. Pääkonsekraattorina toimi paavi Paavali VI, jota avustivat Agostino Casaroli ja Bernardin Gantin.

Zawistowski jäi eläkkeelle 11. helmikuuta 2006.

## Lähteet
Tadeusz Bronakowski

**Tadeusz Bronakowski** (s. 3. marraskuuta 1959) on puolalainen roomalaiskatolinen piispa. Hänet vihki papiksi Łomżan hiippakuntaan Juliusz Paetz 26. toukokuuta 1984. Hänet nimitettiin Łomżan vihkipiispaksi ja Tigisi in Mauretanian titulaaripiispaksi 11. helmikuuta 2006. Piispaksi vihkiminen seurasi 4. maaliskuuta. Pääkonsekraattorina toimi Stanislaw Stefanek, jota avustivat Wojciech Ziemba ja Tadeusz Józef Zawistowski.

## Lähteet

## Aiheesta muualla
Paul Iby

**Paul Iby** (s. 23. tammikuuta 1935) on itävaltalainen roomalaiskatolinen piispa. Hänet vihittiin papiksi 29. kesäkuuta 1959 ja nimitettiin Eisenstadtin hiippakunnan piispaksi 28. joulukuuta 1992. Piispaksi vihkiminen seurasi 24. tammikuuta 1993. Pääkonsekraattorina toimi Stefan László, jota avustivat Helmut Krätzl ja Vinko Puljic.

Iby jäi eläkkeelle 9. heinäkuuta 2010.

## Lähteet
Franz Scharl

**Franz Scharl** (s. 5. maaliskuuta 1958) on itävaltalainen roomalaiskatolinen piispa. Hänet vihki papiksi Wienin arkkihiippakuntaan Hans Hermann Groër 29. kesäkuuta 1990. Hänet nimitettiin Wienin vihkipiispaksi ja Ierafin titulaaripiispaksi 9. helmikuuta 2006. Piispaksi konsekroinnin suoritti 23. huhtikuuta Christoph Schönborn, jota avustivat Alois Kothgasser ja Helmut Krätzl.

## Lähteet
Helmut Krätzl

**Helmut Krätzl** (23. lokakuuta 1931 Wien – 2. toukokuuta 2023) oli itävaltalainen roomalaiskatolinen piispa. Hänet vihki papiksi Wienin arkkihiippakuntaan Theodor Innitzer 29. kesäkuuta 1954, ja hänet nimitettiin Wienin vihkipiispaksi ja Heraclea Pontican titulaaripiispaksi 30. syyskuuta 1977. Piispaksi vihkiminen seurasi 20. marraskuuta. Pääkonsekraattorina toimi Franz König, jota avustivat Franz Jáchym ja Reinhard Lettmann.

Krätzl jäi eläkkeelle 6. maaliskuuta 2008.

## Lähteet
Ägidius Johann Zsifkovics

**Ägidius Johann Zsifkovics** (s. 16. huhtikuuta 1963 Güssing) on itävaltalainen roomalaiskatolinen piispa. Hänet vihittiin papiksi Eisenstadtin hiippakuntaan 29. kesäkuuta 1987, ja hänet nimitettiin sen piispaksi 9. heinäkuuta 2010. Piispaksi vihkiminen seurasi 25. syyskuuta. Pääkonsekraattorina toimi Christoph Schönborn, jota avustivat Josip Bozanić ja Paul Iby.

## Lähteet
Nicolás Esandi

**Nicolás Esandi** (6. joulukuuta 1876 – 29. elokuuta 1948) oli argentiinalainen roomalaiskatolinen piispa. Hänet vihittiin salesiaanien papiksi 28. tammikuuta 1900 ja nimitettiin Viedman piispaksi 13. syyskuuta 1934. Piispaksi vihkiminen seurasi 17. helmikuuta 1935, ja pääkonsekraattorina toimi Filippo Cortesi, jota avustivat Santiago Luis Copello ja Fermín Emilio Lafitte. Esandi asetettiin virkaansa 18. maaliskuuta. Hän kuoli 71-vuotiaana virassa.

## Lähteet
Stanisław Szymecki

**Stanisław Szymecki** (26. tammikuuta 1924 – 26. syyskuuta 2023) oli puolalainen roomalaiskatolinen arkkipiispa. Hänet vihki papiksi Emmanuel Célestin Suhard 3. heinäkuuta 1947, ja hänet nimitettiin Kielcen hiippakunnan piispaksi 27. maaliskuuta 1981. Piispaksi vihkiminen seurasi 12. huhtikuuta. Pääkonsekraattorina toimi paavi Johannes Paavali II, jota avustivat Szczepan Wesoły ja Jan Gurda.

15. toukokuuta 1993 Szymecki sai nimityksen Białystokin arkkipiispaksi, jona hän toimi, kunnes jäi eläkkeelle 16. marraskuuta 2000.

## Lähteet

## Aiheesta muualla
Giovanni Paolo Gibertini

**Giovanni Paolo Gibertini** (4. toukokuuta 1922 – 3. huhtikuuta 2020) oli benediktiineihin kuuluva italialainen roomalaiskatolinen piispa.

Gibertini liittyi benediktiineihin vuonna 1939, ja hänet vihittiin niiden papiksi 12. elokuuta 1945. Hän sai 23. maaliskuuta 1983 nimityksen Ales e Terralban piispaksi. Piispaksi konsekroinnin suoritti 25. huhtikuuta Sebastiano Baggio, jota avustivat Francesco Spanedda ja Benito Cocchi.

Gibertini nimitettiin 11. heinäkuuta 1989 Reggio Emilia-Guastallan piispaksi, jona hän toimi, kunnes jäi eläkkeelle 27. kesäkuuta 1998.

## Lähteet
Giovanni Dettori

**Giovanni Dettori** (s. 26. tammikuuta 1940) on italialainen roomalaiskatolinen piispa. Hänet vihittiin papiksi Ozierin hiippakuntaan 1. heinäkuuta 1965 ja nimitettiin Ales-Terralban hiippakunnan piispaksi 5. helmikuuta 2004. Piispaksi vihkiminen seurasi 18. huhtikuuta. Pääkonsekraattorina toimi Mario Francesco Pompedda, jota avustivat Paolo Romeo ja Sebastiano Sanguinetti. Dettori asetettiin virkaansa 2. toukokuuta.

## Lähteet
Sebastiano Sanguinetti

**Sebastiano Sanguinetti** (s. 29. maaliskuuta 1945) on italialainen roomalaiskatolinen piispa. Hänet vihittiin papiksi Nuoron hiippakuntaan 2. elokuuta 1970 ja nimitettiin Ozierin piispaksi 27. maaliskuuta 1997. Piispaksi vihkiminen seurasi 17. toukokuuta. Pääkonsekraattorina toimi Eduardo Francisco Pironio, jota avustivat Ottorino Pietro Alberti ja Pietro Meloni.

22. huhtikuuta 2006 Sanguinetti sai nimityksen Tempio-Ampuriasin piispaksi.

## Lähteet
Pietro Meloni

**Pietro Meloni** (s. 31. elokuuta 1935 Sassari) on italialainen roomalaiskatolinen piispa. Hänet vihittiin papiksi 28. kesäkuuta 1968 ja nimitettiin Ampurias e Tempion hiippakunnan piispaksi 9. kesäkuuta 1983. Piispaksi vihkiminen seurasi 10. syyskuuta; pääkonsekraattorina toimi Sebastiano Baggio, jota avustivat Salvatore Isgró ja Paolo Carta.

Meloni sai 16. huhtikuuta 1992 nimityksen Nuoron piispaksi, jona hän toimi, kunnes jäi eläkkeelle 21. huhtikuuta 2011.

## Lähteet
Wojciech Ziemba

**Wojciech Ziemba** (15. lokakuuta 1941 – 21. huhtikuuta 2021) oli puolalainen roomalaiskatolinen arkkipiispa. Hänet vihki papiksi Józef Drzazga 18. kesäkuuta 1967, ja hänet nimitettiin Warmian vihkipiispaksi ja Faleronen titulaaripiispaksi 19. kesäkuuta 1982. Piispaksi vihkiminen seurasi 4. heinäkuuta. Pääkonsekraattorina toimi Józef Glemp, jota avustivat Henryk Roman Gulbinowicz ja Jan Wladyslaw Oblak.

Ziemba sai 25. maaliskuuta 1992 nimityksen Ełkin piispaksi, 16. marraskuuta 2000 Białystokin arkkipiispaksi ja 30. toukokuuta 2006 Warmian arkkipiispaksi.

## Lähteet
Maria Gomes Valentim

**Maria Gomes Valentim** (9. heinäkuuta 1896 – 21. kesäkuuta 2011) oli brasilialainen henkilö. Hän syntyi Carangolassa, Minas Geraisissa ja eli siellä koko ikänsä. Gomes Valentimista tuli maailman vanhin elävä ihminen 4. marraskuuta 2010 Eugénie Blanchardin kuoltua, mutta tämä virallistettiin vasta 18. toukokuuta 2011 ja hän piti titteliä hallussaan kuukauden ajan, kunnes kuoli sisäelinten aiheuttamaan sairauteen (monielinhäiriö, MODS). Hänen kuoltuaan titteli siirtyi Besse Cooperille. Maria Gomes Valentim oli todistetusti kaikkien aikojen vanhimmaksi elänyt brasilialainen 114 vuoden ja 347 päivän iässä kunnes 115-vuotiaan Francisca Celsa dos Santosin ikä todistettiin 9. heinäkuuta 2020.

## Lähteet
Punainen viiva (elokuva)

**Punainen viiva** on  Matti Kassilan ohjaama elokuva vuodelta 1959. Se perustuu Ilmari Kiannon romaaniin *[[Punainen viiva (romaani)|Punainen viiva]]* (1909).

Elokuva palkittiin viidellä Jussi-palkinnolla. *Punainen viiva* edusti Suomea myös Moskovan ensimmäisillä kansainvälisillä elokuvajuhlilla elokuussa 1959, mutta vastaanotto oli viileä.

## Juoni
Elokuva ajoittuu Suomen historian kriittisiin kohtiin, vuoteen 1906, jolloin uusi yleisen ja yhtäläisen äänioikeuden takaava laki säädettiin, ja vuoteen 1907, jolloin kansa lähti ensi kerran äänestämään eduskuntavaaleissa, vetämään punaisen viivan. Päähenkilöitä ovat Romppaisen pariskunta Topi ja Riika, jotka asuvat viiden lapsensa kanssa korpimökissä. Tieto vaaleista ja toivo muutoksesta tuo uskoa tulevaisuuteen köyhän perheen jouluna.

## Näyttelijät

## Tuotanto
Elokuvan ohjaajana piti alkujaan olla Roland af Hällström, jolle Urpo Lauri oli tehnyt valmiin käsikirjoituksen. Af Hällström oli aiemmin ohjannut menestyksekkäästi klassikkokirjojen sovitukset *[[Putkinotko (elokuva)|Putkinotko]]* (1954) ja *[[Ryysyrannan Jooseppi (elokuva)|Ryysyrannan Jooseppi]]* (1955). Af Hällströmin yllättävä kuolema helmikuussa 1956 kuitenkin keskeytti työt alkuunsa. Ohjaustyön otti syksyllä 1958 vastuulleen Kassila, joka teki myös uuden käsikirjoituksen.

Tuottaja Mauno Mäkelää arvelutti elokuvan kalleus ja tuotantokustannuksia pyrittiin karsimaan monin tavoin, mutta hinnaksi tuli silti yli 25 miljoonaa markkaa. *Punainen viiva* kuvattiin pääosin Helsingin Herttoniemessä, jonne Korpiloukon tila lavastettiin. Kylä- ja kirkkokohtauksia kuvattiin muun muassa Rengossa. Elokuvasta tuli 20 minuuttia liian pitkä, joten useita kohtauksia jouduttiin leikkaamaan. Tuotantoyhtiön kallein elokuva tuotti runsaista katsojamääristä huolimatta tappiota noin 1,7 miljoonaa markkaa.

Karhukohtausten kuvauksissa käytettiin kesyä Pipsa-karhua. Loppukohtauksessa karhua esitti kuitenkin lavastaja Ensio Suominen.

## Vastaanotto
Elokuvan saamat lehdistöarviot olivat yleisesti myönteisiä, mutta moitittavaakin löytyi. Useimmat arvostelijat pitivät varsinkin agitaattorikohtausta vaikuttavana. Erään suomalaisen kriitikon mielestä elokuva on varsin kirjallinen, eikä se siten taiteellisesti yllä alkuperäisteoksen tasolle. Parhaana antina hän pitää Jussi Jurkan roolityötä kiiluvasilmäisenä agitaattorina.

### Palkinnot
Elokuva sai vuonna 1959 Jussi-palkinnot seuraavissa sarjoissa: 
*paras käsikirjoitus: Matti Kassila
*paras musiikki: Osmo Lindeman
*paras miespääosa: Holger Salin
*paras miessivuosa: Jussi Jurkka
*paras naissivuosa: Rakel Laakso

## Lähteet

## Aiheesta muualla
*Kassila sovitti Punaisen viivan valkokankaalle tarkasti, mutta modernisti - Yle, Elävä arkisto
Sveitsin kansallispuisto

**Sveitsin kansallispuisto** (, , , ) on Sveitsin ainoa kansallispuistoksi nimetty luonnonsuojelualue itäisessä Sveitsissä, Graubündenin kantonissa, Engadinin alueella. Puisto on perustettu vuonna 1914. 

## Suojelualue
Kansainvälisen luonnonsuojeluliiton (IUCN) luokituksen mukaan alue on luokan 1a mukainen suojelualue. Suomalaisessa luokituksessa Sveitsin kansallispuisto on lähinnä luonnonpuisto, jossa muun muassa vierailijoiden toimet ovat hyvin rajattuja.  

## Kasvit ja eläimet
Puistossa tavataan kaikkiaan noin 30 nisäkäslajia ja 100 lintulajia, joista 60 pesii alueella. Vaikka karhu, susi ja ilves elivät aiemmin Sveitsissä, ne olivat kuolleet sukupuuttoon jo ennen puiston perustamista 1914. Ilveksiä yritettiin istuttaa alueelle 1970-luvulla, mutta istutukset eivät tuottaneet tulosta. Yksittäisiä karhuja on vaeltanut Italian puolelta Sveitsiin lähes vuosittain: vuosina 2005-13 on Graubündenissa tavattu kaikkiaan kahdeksan eri karhua, joista tiettävästi viimeinen ammuttiin 19.2.2013.  Sorkkaeläimistä gemssi on elänyt alueella aina, saksanhirvi, metsäkauris ja vuorikauris ovat vakiintuneet sinne 1900-luvun kuluessa. Murmeleita elää alueella yleisesti, ja lisäksi siellä tavataan jäniksiä, kärppiä ja kivinäätiä. Oravien ja kettujen määrä vaihtelee.

## Sijainti
Luonnonpuisto sijaitsee Livignon Alpeilla ja Sesvennavuorilla, Engadininlaakson eteläpuolella 1&nbsp;379–3&nbsp;174 metrin korkeudessa. Valtaosa puiston alueesta on Zernezin kunnan alueella (69 %); osittain puisto sijaitsee myös S-chanfissa (14 %), Scuolissa (13 %) ja Val Müstairissa (5 %). Puistoon johtaa 13 porttia, jotka ovat alueen ainoita sallittuja sisäänmenopaikkoja.

Sveitsin kansallispuisto, Stelvion kansallispuisto ja kaksi muuta luonnonsuojelualuetta Italian puolella muodostavat yli 400 000 hehtaarin laajuisen yhtenäisen suojelukokonaisuuden. 

## Lähteet
* 
*

### Viitteet

## Aiheesta muualla
Turre

**Turre** on englantilainen animaatiosarja. Turren jaksot kestävät noin viisi minuuttia.

## Jaksot
# Turren jouluyllätys (*Barney's Christmas Surprise*)
# Turre menee huvipuistoon (*Barney Gets into Mischief*)
# Turren herkkupäivä (*Barney's Hungry Day*)
# Turren aarremetsästys (*Barney's Treasure Hunt*)
# Turren unohdettu syntymäpäivä (*Barney's Forgotten Birthday*)
# Turre ottaa kiinni kelmin (*Barney Nabs a Crook*)
# Turren TV-tähti (*Barney's TV Act*)
# Turren suurkevätsiivous (*Barney's Big Spring Clean*)
# Turren TV-ohjaajana (*Barney the TV Director*)
# Turren talviloma (*Barney's Winter Holiday*)
# Turre menee uimarannalle (*Barney Goes to the Seaside*)
# Turre oppii vierailijan (*Barney Gets a Visitor*)
# Turre TV:ssä (*Barney on TV*)

## Suomalainen tuotanto

## Lähteet

## Aiheesta muualla
*
Abbott

**Abbott** on muun muassa seuraavien henkilöiden sukunimi:

* Berenice Abbott (1898–1991), yhdysvaltalainen valokuvaaja
* Edwin Abbott Abbott (1838–1926), brittiläinen opettaja, teologi ja matemaatikko
* Cam Abbott (s. 1983), kanadalainen jääkiekkoilija
* Chris Abbott (s. 1983), kanadalainen jääkiekkoilija, Cam Abbottin kaksoisveli
* Darrell Abbott, *Dimedag Darrell* (1966–2004), yhdysvaltalainen kitaristi
* Diane Abbott (s. 1953), brittiläinen poliitikko
* Emma Abbott (1850–1891), yhdysvaltalainen oopperalaulaja
* George Abbott (1887–1995), yhdysvaltalainen näytelmäkirjailija, teatteriohjaaja, -tuottaja, -käsikirjoittaja ja -näyttelijä
* Greg Abbott (s. 1957), yhdysvaltalainen lakimies, republikaanipoliitikko ja kuvernööri
* Henry Livermore Abbott (1842–1864), yhdysvaltalainen majuri Yhdysvaltain sisällissodassa
* John Abbott (1821–1893), Kanadan pääministeri 1891–1892
* Mara Abbott (s. 1985), yhdysvaltalainen maantiepyöräilijä
* Margaret Abbott (1878–1955), yhdysvaltalainen golfaaja
* Monica Abbott (s. 1985), yhdysvaltalainen softball-pelaaja
* Rachel Abbott, oik. *Sheila Rodgers* (s. 1952), brittiläinen kirjailija
* Shirley Abbott (1924–2013), yhdysvaltalainen republikaanipoliitikko ja suurlähettiläs
* Spencer Abbott (s. 1988), kanadalainen jääkiekkoilija
* Tank Abbott (s. 1965), yhdysvaltalainen vapaaottelija ja showpainija
* Tony Abbott (s. 1957), australialainen poliitikko
* William "Bud" Abbott (1895–1974), yhdysvaltalainen näyttelijä ja koomikko, Abbott ja Costello -koomikkoparin jäsen
* Vincent Paul Abbott, *Vinnie Paul* (1964–2018), yhdysvaltalainen rumpali
* William Louis Abbott (1860–1936), yhdysvaltalainen lääkäri, tutkimusmatkailija ja lintutieteilijä

## Kuvitteellisia henkilöitä

* Hannah Abbot, velho-oppilas (Puuskupuh) J. K. Rowlingin kirjassa Harry Potter ja kuoleman varjelukset
Adriano Caprioli

**Adriano Caprioli** (s. 16. toukokuuta 1936) on italialainen roomalaiskatolinen piispa. Hänet vihki papiksi Milanon arkkihiippakuntaan tuleva paavi Paavali VI 28. kesäkuuta 1959. Hänet nimitettiin Reggio Emilia-Guastallan piispaksi 27. kesäkuuta 1998, ja konsekrointi seurasi 12. syyskuuta. Pääkonsekraattorina toimi Carlo Maria Martini, jota avustivat Pasquale Macchi ja Giovanni Paolo Gibertini.

## Lähteet
Gioacchino Illiano

**Gioacchino Illiano** (27. heinäkuuta 1935 Bacoli – 6. helmikuuta 2020) oli italialainen roomalaiskatolinen piispa. Hänet vihittiin papiksi 2. heinäkuuta 1961 ja nimitettiin Nocera Inferiore-Sarnon hiippakunnan piispaksi 8. elokuuta 1987. Piispaksi vihkiminen seurasi 3. lokakuuta. Pääkonsekraattorina toimi Guerino Grimaldi, jota avustivat Angelo Campagna ja Gerardo Pierro.

Illiano jäi eläkkeelle 24. maaliskuuta 2011.

## Lähteet